УВАЖАЕМИ ГОСПОЖИ И ГОСПОДА,

На 07.10.2020 г. Информационната система за реализация на Механизма (ИСРМ) е обновена с данните, подадените към началото на учебната година 2020/2021 г. от училищата и детските градини. В ИСРМ е заредена информация за набори 2015 и 2016 (набор 2016 не излиза при филтриране на деца за обхват).

След получаване към края на м. октомври на сведенията за децата, които се обучават в неделните училища в чужбина, същите ще бъдат своевременно служебно извадени от списъците за обхват.

Обръщаме внимание на внесените промени по искане на МОН и на РУО във функционалностите на ИСРМ след м. март 2020 г. с оглед оптимизиране на работата:

1. Към профила на ученика е:

* добавен е бутон за потвърждаване на текущия актуален статус на ученик/дете към днешна дата;
* добавена е история на промените на „Статус адрес", както и бутон за обновяване на текущия „Статус адрес" към днешна дата;
* добавена е история на промените на причините за незаписване, както и бутон за обновяване на текущата причина към днешна дата;
* създадена е обвързаност между „Актуален статус", „Статус адрес" и „Причини за незаписване", като при посочването на стойност „В чужбина" за някое от трите, то автоматично да се задава, като стойност и на трите статуса.

**2.** Добавени два нови актуални статуса на ученик/дете, „В чуждестранно училище" и „Бежанец", като могат да бъдат задавани от потребителите с роля„Администратор районно кметство" и „Администратор община":

**„В чуждестранно училище"** - за децата, които не са напуснали територията на страната, но са записани и посещават училища на територията на България към чужди държави, които могат да бъдат избирани от ИСРМ, а именно: Англо-американското училище (Anglo-American School of Sofia), Американо-английската академия (American English Academy), Немско училище София (Deutsche Schule Sofia), Руско училище към посолството (Средняя школа при Посольстве России в Болгарии), Френски лицей „Виктор Юго" (Lycee Frangais Victor Hugo), Ливанско училище „Джубран Халил Джубран", Училище „Шарл Перо" към Министерство на образованието на Република Франция с адрес гр. Варна, п .к. 9006, к .к. "Св. св. Константин и Елена";

**„Бежанец"** - за деца, които не са български граждани, но са адресно регистрирани в страната, които са намерени от екипите за обхват, но родителите отказват да ги запишат в училище или детска градина.

3. Генерирането чрез ИСРМ на писмо към кмета на общината за налагане на санкция по чл. 347 от ЗПУО за натрупани отсъствия в рамките на месец е възможно само, ако в профила на съответното дете има осъществена/ отразена дейност с детето на ниво училище (отразяване на формуляр/екипна/индивидуална) - влиза в сила от 15.10.2020Г.

4. При промяна на актуалния статус на ученик полето „коментар" е задължително за попълване, което ще даде възможност за проследяване на приложените мерки на ниво администратор РУО.

5. Във връзка с включването на детските градини в ИСРМ и концентрирането на усилията върху децата, постъпващи в подготвителни групи и в първи клас, с отварянето на страница „Ученици" по подразбиране се отваря добавен филтър „За обхват 5-7 г.".

6. На страниците „Ученици" и „Ученици - мерки" е добавен нов филтър „За обхват VIII клас", като при прилагането му се визуализират всички ученици за обхват, които не са записани повторно в VII клас и следва да бъдат VIII клас в текущата учебна година, но не са записани.

7. Във връзка с нуждата от ограничаване на повторно посещение на адрес, на деца които през миналата учебна година са отложени за постъпване в подготвителна група или в първи клас и са отбелязани със статус „Отложен", статусът е променен служебно на „Отложен за актуализация". Добавен е актуален статус „Отложен", който е видим само в профила на деца между 5 и 7 години.

8. Във връзка с множество ученици/деца с актуален статус „В чужбина" зададен в период много назад във времето, на страница „Ученици", към филтъра „Актуален статус" е добавен допълнителен фиктивен статус "В чужбина - за актуализация", който предоставя възможност за извеждане на резултатите за ученици/деца, които са с актуален статус „В чужбина", но няма въведена история за промените на актуалният им статус, което означава, че този статус е зададен преди септември 2019 година и следва да бъде актуализиран.

9. На страница „Ученици" при преминаване с курсора на мишката над статус „Формуляр на даден ученик/ дете", се визуализира прозорец с информация за дата и час на последното сваляне на формуляра и потребителят, който го е свалил, както дата и час и потребител, който е отразил формуляра в системата.

10. На страница „Ученици - мерки", при преминаване с курсора на мишката над датата на добавяне на мярката, се визуализира прозорец с информация за потребителя добавил мярката.

11. Във връзка със специфични случаи на отпадане от образователната институция в резултат на преустановяване на присъствения образователен процес в периода март - юни 2020 г., в профила на ученик/дете в падащия списък „Причини за незаписване/отпадане" е добавена опция „Поради невключване в обучение от разстояние". Това обхваща деца и ученици, които през учебната 2019/2020 година са били записани в училище или детска градина, но поради това, че не са включени синхронно, несинхронно или по друг начин в обучението от разстояние, през 2020/2021 г. не са записани в училище или детска градина.

\*При необходимост от спешна реакция, може да ни пишете на **safeschool@mon.bg** или ни позвъните на тел. 0700 20 250.

Поздрави,

Екипът на „Посещаемо и Безопасно Училище"